stanford-oval/wikipedia huggingface dataset:
הגומץ הסגלגל
תמונות

צד ימין של הלב
| --- | --- |
בקרת זהויות :  TA98: A12.1.01.005 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
הארי וורנר

| --- | --- |

 לידה:  12 בדצמבר 1881 קראסנושיילץ, רפובליקת פולין 
 פטירה:  25 ביולי 1958 (בגיל 76) לוס אנג'לס, ארצות הברית 
 מקום קבורה:  בית הקברות בית שלום 
 שם לידה:  Hirsz Mojżesz Wonsal 
 מדינה:  ארצות הברית, פולין 
 צאצאים:  Betty Warner Sheinbaum, Doris Warner 
 פרסים והוקרה:  פרס אוסקר לשם כבוד (1938)  היכל התהילה של קליפורניה (2012)  כוכב בשדרת הכוכבים בהוליווד 
 פרופיל ב-IMDb
 
הרולד ("הארי") מוריס ורנר (באנגלית: Harry Warner; ‏12 בדצמבר 1881 – 25 ביולי 1958) היה יהודי-אמריקאי יליד פולין, ואחד ממקימי אולפני האחים וורנר.
ביוגרפיה

הירש מוישה ווֹנְסָל (Hirsz Mojżesz Wonsal) נולד בעיירה קראסנושיילץ, במחוז מזוביה בפולין, אז חלק מהאימפריה הרוסית. משפחתו הייתה משפחה יהודית. אביו היה בנימין וונסל, ואימו פרל-לאה לבית איכלבאום. הוא היגר עם משפחתו לקנדה בשנות ה-80 המוקדמות של המאה ה-19 ומשם לאוהיו שבארצות הברית.
במאי 1956 מכר הארי, יחד עם אחיו אלברט, את חלקו בחברת האחים וורנר והשניים עזבו את העסק המשפחתי.  אחיו, ג'ק, קנה 90% ממניות החברה בסתר ומינה את עצמו לנשיא החברה. הארי גילה על כך בעיתון, והתמוטט יום לאחר מכן כתוצאה מאוטם שריר הלב. כשהיה בבית החולים, קיבל הארי שבץ מוחי. כתוצאה מהשבץ, הליכתו נפגעה והיה צריך להיעזר במקל הליכה.
נפטר ב-27 ביולי 1958 מחסימה מוחית, אך מספר אנשים שהיו קרובים אמרו כי מת משברון לב. אשתו אמרה לאחר ההלוויה שהארי "לא מת, ג'ק הרג אותו". על תרומתו הרבה לקולנוע קיים 'כוכב' בשדרת הכוכבים של הוליווד, וורנר קבור בבית הקברות "בית שלום" במזרח לוס אנג'לס, קליפורניה.
ראו גם

אלברט וורנר
ג'ק וורנר
סם וורנר
הודמזוושרהיי

הוֹדְמֶזֶווָשָרְהֵיי (בהונגרית: Hódmezővásárhely) היא עיר במישור הפאנוני בדרום-מזרח הונגריה ממזרח לנהר טיסה. המשמעות המילולית של השם היא "[עיר] היריד של אחו הבונים". העיר היא מרכז אדמיניסטרטיבי לאזור ומרכז תיירות וקיט במישורים הגדולים, בעיקר שיט ודיג בנהר טיסה ורכיבה על סוסים. העיר מהווה גם מרכז תרבות, אמנות ואומנות מסורתית.
היסטוריה

מקורות ארכאולוגיים מתארכים את ההתיישבות במקום לתקופה הנאוליתית.
בימי הביניים קמו במקום מספר כפרים בשמות Hód, Vásárhely, Tarján ו-Ábrány. במאה ה-15 איחד השליט המקומי יאנוש הוניאדי את הכפרים לעיר בעלת זכות לקיים שוק. ב-1540 התיר סינוד כנסייתי לכומר המקומי לקרוא את מזמורי התהילים בשפה ההונגרית וסייע בכך בשמירת השפה באזור. באמצע המאה ה-16 נכבשו העיר וסביבותיה על ידי האימפריה העות'מאנית והיא נותרה תחת הכיבוש העות'מאני עד 1711. בעת הכיבוש ננטשה העיר כמעט כליל. רק תחת שלטונו של פרנץ ראקוצי בראשית המאה ה-18 הוקמה העיר מחדש. בתקופת מהפכת 1848 גייס לאיוש קושוט את תושבי העיר ואלו נלחמו נגד התקפות הסרבים.
בתקופת הממלכה הדואלית, במחצית השנייה של המאה ה-19, התפתחה העיר ומשכה אליה אוכלוסייה של המעמד הבינוני ובהם סוחרים ותעשיינים (בעיקר בתחום ייצור הקרמיקה ומוצרי המזון) שפיתחו אותה והגדילו את אוכלוסייתה לשיא. זאת בנוסף לעיסוק המסורתי בחקלאות מרעה, גידול תירס, אספקת ביצים והתמחות בגידול סוסים. ב-1873 קיבלה מעמד של עיר ובשנת 1890 הייתה לעיר הרביעית בגודלה בהונגריה עם 55,475 תושבים. באותה תקופה הוקם סכר לייבוש אגם הוד הסמוך ולמניעת השיטפונות העונתיים ובכיכר המרכזית, כיכר קושוט, הוקמו בנייני העירייה, הדואר ובית משפט השלום וכן בית קזינו, רובם מלבנים מקומיות.
מלחמת העולם הראשונה זרעה בעיר חורבן, הרס וקטל המוני. גם לאחר שתמה המלחמה סבלה העיר מפשיטה רומנית במסגרתה בוצע ב-25 ביולי 1919 טבח בו נהרגו 56 איש. בתקופת מיקלוש הורטי ידעה העיר שגשוג מחודש. במלחמת העולם השנייה סבלה העיר ההונגרית פחות מהממוצע. ב-1940 היה במקום בסיס מרכזי של שירות העבודה, אליהן נשלחו יהודים לעבודות כפייה עבור הצבא ההונגרי בחזית המזרחית. באפריל 1944 הוקם גטו אליו רוכזו יהודי העיר על ידי אנשי צלב החץ ורכושם הוחרם. ביוני גורשו יהודי העיר לגטו סגד, רובם נשלחו בסוף אותו חודש למחנות אושוויץ ושטרסהוף. העיר נכבשה על ידי הצבא האדום ב-8 באוקטובר 1944.
מסוף המלחמה ועד 1950 הלאימה ממשלת הונגריה הקומוניסטית את החוות החקלאיות ומפעלי הייצור החקלאיים, עליהן נשענו כלכלות העיר והאזור והפכה אותם לקולקטיבים. ההריסות שזרעה המלחמה שוקמו בבניה חפוזה של מבני בטון והעיר הפכה לעיר סובייטית אפורה. בשנות ה-90, עם כינון הדמוקרטיה החלה תנופת שיקום. העיר קיבלה מעמד של עיר אדמיניסטרטיבית במחוז והחל בה תהליך שמיצב אותה כמרכז מקומי לתיירות אקולוגית במישור ההונגרי ומרכז לסדנאות אומנים מסורתיים וגלריות של אמנים, בעיקר בתחום הקרמיקה. בסביבות העיר פארקים רחבי-ידיים ומעיינות חמים.
קהילה יהודית > עד השואה

כאתר מסחרי מרכזי משכה העיר תמיד סוחרים נודדים יהודים, אך הם לא התיישבו בה. בשנת 1748 הזמין הרוזן קארוי (Károlyi) יהודים להתיישב בחוות החקלאיות בתחום נחלתו, שהעיר הייתה חלק ממנה. מספר קטן של יהודים נענה להזמנה, אך יהודים אלו גורשו מהעיר ב-1770 בהוראת הכנסייה היוונית אורתודוקסית. עם זאת, ב-1783 נמנו בעיר חמש משפחות סוחרים יהודים. ב-1810 קיבלה הקהילה היתר למכור יין כשר וב-1820 הוקמה בעיר ישיבה. ב-1834 נמנו 34 משפחות יהודיות. ב-1836 נפתח בית כנסת ותשע שנים לאחר מכן בית ספר יהודי סמוך לו ומקווה טהרה כן נוסדו בית קברות וחברה קדישא. יהודים מהעיר השתתפו במרד 1848 ואחריו ספגה הקהילה עונש כספי מן האוסטרים. ב-1850 הוקם בית הכנסת החדש וב-1868, עקב הקרע ביהדות הונגריה, הצטרפה הקהילה ליהדות הנאולוגית. מספר היהודים ב-1869 היה 1,312 והוא הגיע לשיא של 1,685 ב-1880 (כ-3.2% מן האוכלוסייה הכללית באותה עת). רב הקהילה בשנים 1933–1937 היה מאיר וייס, לימים חתן פרס ישראל למדעי היהדות.
קהילה יהודית > בתקופת השואה

ב-1941, ערב שואת יהודי הונגריה, היו בעיר כ-1,500 יהודים. החל מ-1939 נחקקו חוקים מפלים. ב-1940 הוקם בעיר בסיס פלוגות עבודה לחזית המזרחית והגברים היהודים רוכזו לפלוגות אלו, מהם רבים לא שבו. ב-1944 הוחרם הרכוש היהודי ואנשי צלב החץ ריכזו את היהודים לגטו, יחד עם יהודי עיירות וכפרי הסביבה. ב-16 ביוני רוכזו 737 יהודי הגטו לבית הכנסת ועברו השפלות והתעללות במשך יומיים בסופם הועברו לגטו סגד. על אף שסגד נמצאת במרחק של 22 ק"מ, ארך המסע ברכבת הדחוסה כמעט יומיים. מגטו סגד נשלחו רוב יהודי העיר בסוף אותו חודש למחנות אושוויץ ושטרסהוף. מן היהודים שנשלחו לאושוויץ שרדו חמישה ובמחנה הריכוז שטרסהוף נרצחו כ-500.
קהילה יהודית > לאחר המלחמה ועד ימינו

לאחר המלחמה שב הרב לורינץ וייס והקים את הקהילה, שמנתה ב-1955, 259 נפשות, מספר שירד עוד לאחר המרד ההונגרי ב-1956 והגיע לשפל של 80 יהודים ב-1960. בית הכנסת, שניזוק במלחמה, עמד הרוס למחצה ונטוש. ב-1974 הונצח זכר יהודי העיר בלוח שיש מטעם המועצה המקומית וב-1986 החלו עבודות לשיקום מבנה בית הכנסת ובית הספר היהודי שהתנהלו בעצלתיים. מבנה בית הכנסת המחודש נחנך רק בראש השנה ב-2005. בית הקברות ניזוק אך מעט.
ילידי המקום

יוז'ף בלשה, סופר ועיתונאי יהודי הונגרי.
אדה קלוש, פסל וצייר יהודי הונגרי.
שאנדור גרגיי, פסל יהודי הונגרי.
פרנץ ויטמן, פיזיקאי יהודי הונגרי, חבר האקדמיה ההונגרית למדעים.
פאל שאנדור, היה פוליטיקאי, כלכלן יהודי הונגרי, ציר באספה הלאומית.
אישטוואן ברטה, צייר וגרפיקאי.
ארמין בלשה, היה עורך דין, עיתונאי, וסופר יהודי הונגרי.
לוסיאן ארווה (1910 – 2007) היה צלם צרפתי ממוצא יהודי-הונגרי.
ערים תאומות

לעיר 12 ערים תאומות והן:
צרפת ואלוריס (אנ'), צרפת
בולגריה וידין, בולגריה
רומניה ארד, רומניה
רומניה באיה מארה, רומניה
הולנד הארלמרמיר, הולנד
גרמניה הכינגן, גרמניה
ליטא קלם, ליטא
סרביה סנטה, סרביה
סרביה סוקובניה, סרביה
אוקראינה סולוטבינו, אוקראינה
ישראל מועצה אזורית תמר, ישראל
פולין זגייז', פולין
הערות שוליים

| --- | --- |
בקרת זהויות :  NLI: 987007562082405171  BnF: cb12280999t (data)  LCCN: n80024365  MusicBrainz: 92e33ce8-8caf-49c9-ace4-c3c8446c78ca  NKC: ge467569  VIAF: 159441615   WorldCat (עם VIAF): 159441615 
בית הכנסת
הקירות האופייניים בעיר עשויים לבנים. בתחתית הקיר - סימני שיטפון ישן.
הגנה סיציליאנית

הגנה סיציליאנית היא פתיחה בשחמט, השייכת לסוג ההגנות החצי פתוחות, וככל הנראה היא המקובלת ביותר. לפתיחה זו מספר נוסחים (וריאנטים) כשהחריף שבהם הוא "נוסח הדרקון".
הגנה זו קרויה על שם שחמטאים סיציליאנים, שפיתחו אותה במאה ה-16.

ההגנה הסיציליאנית מנסה להשיב מלחמה על ערוגות המרכז דרך אגף המלכה. בכך היא מהווה שיפור של הגנת קארו-קאן, בה אגף המלכה נשלט על ידי הלבן. למעשה, ההגנה הסיציליאנית מנסה לענות גם על בעיית הרץ הסגור ג8, שבהגנה הצרפתית ובקארו-קאן נשאר מאחור ונאבק לצאת.
מסע הפתיחה הראשון:
1. ה4 ג5
כבר במסעו הראשון של השחור הוא יוצר עמדה לא-סימטרית ובכך הוא מנסה ליטול מהלבן, מיד עם פתיחת המשחק, את יתרונו במתן הטון במשחק. השחור אינו כובש בצורה ישירה את ערוגת המרכז, אלא שולט עליה בדרך עקיפה על ידי 1. --- ג5. 

בסוג פתיחות זה (ההתמודדות העקיפה) כלולות גם הגנת קארו-קאן, הגנת אלכין וההגנה הצרפתית.
השחור ינסה לתקוף באגף המלכה, בעוד הלבן יפעיל לחץ במרכז ויכוון את התקפתו לאגף המלך.
1. ה4 ג5
השחור מפריע ללבן להציב רגלי על ד4.
2. פו3 פג6
3. ד4 ג:ד4
4. פ:ד4 פו6
מטרת הלבן היא פתיחת האלכסונים של הרצים. מסעו הרביעי של השחור תוקף את הרגלי הלא מוגן ה4 בעזרת פרשו ומאלץ את הלבן לבצע צעד הגנתי, בשעה שהוא, השחור, יוכל להתחיל לכבוש את המרכז ולכן אסור לו להניח ללבן להציב את הרגלי ג2 על ג4.
מכאן השחור יוכל להמשיך בצורה הגנתית מבוצרת: ה6 --> רה7 --> 0-0 --> א6 --> מהג7.
הסתעפות ניידורף

הסתעפות פופולרית בפתיחה שבה השחור מקדים ומונע את המסע 6.רב5+
1. ה4 ג5
2. פו3 ד6(סיציליאנית מודרנית, ולא פג6 וד6 מאוחר יותר-סיציליאנית קלאסית)
3. ד4 ג:ד4
4. פ:ד4 פו6
5. פג3 א6
6. רה2(נוסח אופוסנסקי) ה5
7. פב3 רה7
אפשרויות אחרות הן:
6. רג4 ה6 - התקפת פישר-סוזין.
6. רה3 -ההתקפה האנגלית שיכולה להתווסף בהמשך המשחק.
נוסח הדרקון

לפתיחה זו יש נוסח אחר: "הנוסח הדרקוני" התוקפני יותר ובו השחור תוקף באגף מלכתו, נוסף על מה שהקדים והתבצר באגף המלך.
בנוסח זה הפרש הלבן ישאף להתייצב על ד5 בעוד שהפרש השחור ישאף להתייצב על ג4 הואיל והטור ג' פתוח ללחץ הצריח השחור.
5. פג3 ד6
6. רה2 ז6
7. רה3 רז7
8. 0-0 0-0
שחור מאיים ד6 ד5, לבן ימנע זאת.
9. פב3 רה6
10. ו4 פא5
11. ו5
הלבן מנסה לפרוץ באגף המלך.
11. --- רג4
12. רד3
(לבן אינו זוכה בכלי על ידי פ:פ בגלל ר:ר)
הלבן יכול לתקוף באגף המלך, בעוד לשחור יחסרו כלים להתקפה באגף המלכה לאחר חילופי קצינים.
12. --- פ:פ
13. א2:פ ר:ר
14. ג2:ר ד5
15. רד4 ד:ה4
16. ד:ה4
כעת השחור ישאף לחילופי קצינים, גם כדי לשבור את התקפת הלבן וגם כדי להחליש את הרגלים הלבנים.
במקום המסע הרביעי של השחור פו6, אפשרי המסע 4... ה5. מתקיף את הפרש הלבן ומנסה לחזור ולשלוט במרכז.
4. --- ה5
5. פ-ב5 ד6
אסור ללבן פב3 בשל רב4 עם התקפה חזקה. לשחור מנגד לא מומלץ א6 למשל, בשל האיום פד6.
6. פב1-ג3 א6
7. פא3 רה7
והשחור עומד טוב. הפרש הלבן על א3 נמצא בפינה והדבר מהווה חיסרון ללבן.
משחק ובו לפחות שלושה נוסחים להגנה הסיציליאנית

1. ה4 ג5 ההגנה הסיציליאנית

2. פו3 ה6 נוסח פולסן

3. ד4 ג:ד4

4. פ:ד4 פו6 נוסח אנדרסן

5. פג3 רב4

6. רד3 (עדיף ה5) ...

6. ... ד5

7. ה5 פו-ד7

8. מהז4 ר:ג3 (ההגנה היחידה היא 8. ... ז6)

9. ב:ג3 מו8? (ז6 טוב יותר)

10. רא3+ מז8

11. פ:ה6! (תוך איום כפול: מט או לכידת המלכה) ...

11. ... ו:ה6

12 מה:ה6 x
| פתיחות שחמט |
| --- | --- | --- |
| פתיחות אב | משחק פתוח • משחק חצי פתוח • משחק סגור • משחק חצי סגור • פתיחת איגוף • פתיחה נדירה |  |
| פתיחות גמביט | גמביט אבנס • גמביט בודפשט • גמביט המלך • גמביט המלכה • גמביט המלכה הנדחה • גמביט המלכה הנרצה • פתיחה סקוטית • גמביט לטבי • הגנה אוסטרית • הגנת צ'יגורין • הגנה בלטית • הגנת מרשל |  |
| הגנה הודית | הגנת בנוני • גמביט בודפשט • פתיחה קטלאנית • הגנה נימצו-הודית • הגנת בנוני מודרנית • הגנה הודית של המלכה • הגנת גרינפלד • הגנה הודית של המלך • התקפת טורה • הגנה הודית מזרחית • התקפת טרומפווסקי • הגנה מקסיקנית |  |
| פתיחות הגנה | הגנה הודית של המלך • הגנה הודית של המלכה • הגנה הודית מזרחית • הגנה נימצו-הודית • הגנת נימצוביץ' • הגנה הולנדית • הגנה מודרנית • הגנת בנוני • הגנת פילידור • הגנת גרינפלד • הגנת אלכין • הגנת קארו-קאן • הגנת שני הפרשים • הגנה ברלינאית • הגנה צרפתית • הגנה סיציליאנית • פתיחת פירץ  • טנגו הפרשים השחורים • פתיחה רוסית |  |
| פתיחות התקפה | התקפת ריכטר-ורסוב • התקפת טרומפווסקי • התקפת טורה • התקפת הודג'סון • פתיחת לארסן |  |
| פתיחות שיטתיות | שיטת לונדון • שיטת קול |  |
| פתיחות ללא סיווג | פתיחה איטלקית • פתיחה אנגלית • פתיחת בירד • פתיחה ספרדית • פתיחה ספרדית, וריאצית ההחלפה • פתיחה וינאית (משחק וינה) •  פתיחת ארבעת הפרשים • פתיחת רץ המלך • פתיחה קטלאנית • פתיחת רטי  • פתיחת בארנס • פתיחת סארגוסה • פתיחה פולנית • פתיחת גרוב • פתיחת אנדרסן • פתיחת קלמנץ • פתיחת דורקין • פתיחת אמאר • פתיחת דאנסט • פתיחת וור • פתיחת דספרז • פתיחת מיזס • פתיחת ואנ'ט קרויג'ס |  |
| אחר | אנציקלופדיית פתיחות שחמט • מלכודות בפתיחה בשחמט |  |
ראו גם פורטל השחמט • קטגוריה:פתיחות שחמט • קטגוריה:שחמט
דיאבלו 2: קם לתחייה

| --- | --- |

 כללי
 תאריך הוצאה:  23 בספטמבר 2021
 סוגה:  משחק פעולה-תפקידים, Hack and slash
 פיתוח:  בליזרד Blizzard Entertainment, Vicarious Visions
 הוצאה לאור:  Blizzard Entertainment
 ארץ מקור:  ארצות הברית 
 שפות:  אנגלית, רוסית 
 סדרה:  דיאבלו
 דרישות תוכנה
 מצבי משחק:  משחק יחיד, משחק מרובה משתתפים
 פלטפורמות:  Microsoft Windows, Nintendo Switch, פלייסטיישן 4, פלייסטיישן 5, Xbox One, Xbox Series X/S
 המשחק הקודם:  דיאבלו
 diablo2.blizzard.com/en-us
 
דיאבלו 2: קם לתחייה (באנגלית: Diablo II: Resurrected) הוא משחק מחשב שנוצר ב 23 בספטמבר 2021 בידי חברת בליזארד בשיתוף עם vicarious visions (אנ'), והוא מהווה גרסה מחודשת של המשחק דיאבלו 2 והרחבתו דיאבלו 2: לורד ההרס (Lord of Destruction) הנוצרו 20 שנים לפני כן בידי החברה.
קיצור נפוץ של שם המשחק בקרב קהילת השחקנים הוא D2R.
השינויים ביחס למשחק המקורי

הגרסה החדשה שמרה מאוד על המשחק המקורי. כל החישובים, הנוסחאות והבסיס הוא למעשה זהה (מאזן בין המפלצות, שיעורי זריקות החפצים, שיעורי יצירת המפלצות...). הדבר היחיד ששונה אלו הם שיפורים: שינויים לא מהותיים ומהווים לרוב שדרוגים גרפיים וקוליים של המשחק המקורי, ושינויים: שהם למעשה דברים חדשים שלא היו במשחק המקורי, שאותם יוצרי המשחק בחרו ובכך סטו מן המשחק המקורי. הרוב המוחלט של השוני בין הגרסאות הוא למעשה מן הסוג הראשון: שיפורים.
השינויים ביחס למשחק המקורי > שיפורים

המשחק הוא 3D בניגוד למשחק המקורי שהיה ב2D.
יצרו מחדש את כל הArtwork.
האפשרות להשתמש בזום. ניתן להפעלה על ידי לחיצה על G.
האפשרות להחליף למראה של המשחק המקורי: המשחק המקורי בעצמו למעשה רץ תוך כדי ובמקביל למשחק המודרני. המנוע הגרפי החדש שהחברה יצרה רץ מעל למשחק ומחקה את כל מה שקורה מתחתיו. ניתן להפעלה על ידי לחיצה על F.
60 פריימים לשנייה במקום 25 פריימים לשנייה. הם עשו זאת על ידי המרת המשחק ממשחק שרץ על פריימים, למשחק שרץ על זמן כיאה למשחקים מודרניים. למרות זאת המשחק עדיין משמר את מה שידוע בתור breakpoints מן המשחק המקורי.
הוסיפו יותר Sprites כך שהאנימציה יותר חלקה.
שינו את האייקונים של החפצים כך שיהיה יותר ייחוד לצורה שבה חפצים נראים בתיק הדמות, וגם יצרו יותר אובייקטים חזותיים שייראו גם על הדמות עצמה כשהיא לובשת את החפצים הללו.
יצרו מחדש את כל הסרטונים הכלולים במשחק.
יצרו מחדש את כל האודיו במשחק (משחק עצמו וסרטונים) וגם הוסיפו יותר מאפייני סאונד (אפקטים, קולות רקע, עומק..) בצורה שתואמת את הצלילים והמוזיקה המקורית.
יצרו מחדש את ה UI וארגנו אותו מחדש.
השינויים ביחס למשחק המקורי > שינויים

הוספת תיבה משותפת - כעת השחקנים יכולים להעביר חפצים וזהב בין דמויות שונות באותו משתמש.
הוספת מסך נתוני דמות מתקדמים - מראה את כל האפקטים המשוקללים לדמות הנוצרים על ידי חפצי הדמות.
הוספת האפשרות לאסוף זהב בצורה אוטומטית.
אפשרות למשתמשי קונסולה לשחק במשחק.
הוספת יכולת נוחה להשוות חפצים. ניתנת להפעלה על ידי לחיצה על Shift.
הוספת עוד 5 שפות שונות למשחק.
שינוי מסך הדמויות לצורה מודרנית.
מעבר לשרתים גלובאליים במקום שרתים אזוריים (אסיה, ארצות הברית מזרח, ארצות הברית מערב, אירופה).
ביטול האיסור על כפילויות שמות דמויות. זאת בעקבות מעבר לשרתים גלובאליים וריבוי פלטפורמות משחק.
חיסול מלך הפרות (The Cow King) כבר לא ימנע משחקנים להגיע שוב לשלב הפרות (Cow Level).
פיתוח המשחק

דיאבלו 2 הוא משחק מאוד חשוב לביליזארד, כפי שאתם יודעים היטב, והיה יום השנה ה-20 למשחק, ביחד עם זה רצינו להישאר אותנטיים לחוויה של דיאבלו 2 ולהביא ולשפר אותו לקהל
בכדי לעבור מציורי 2D ל3D המפתחים כתבו מרנדר (physically based renderer)pbr חדש.
למזלינו הייתה לנו הרבה השראה מהמשחק המקורי, רצינו לספק חוויה אותנטית ששחקנים יזכרו מלפני 20 שנה
יוצרי המשחק קיבלו השראה מתיעוד מקורי שהם מצאו של חברת בליזארד-צפון שהכיל מסמך המפרט את מקור ההשראה של האומנים המקוריים (מקומות היסטוריים למשל). כך למשל הם יכלו להבין שציור לא ברור של 4 פיקסלים במשחק דיאבלו 2 הוא בעצם אמור להיות שום באומנות המקורית, מה שלא היה ניתן לזיהוי במשחק המקורי, וכך הם יכלו לשחזר את המשחק תוך כדי שהם עקביים עם האומנים שיצרו את המשחק המקורי. באופן כללי יוצרי המשחק התסכלו בAssets וConcept המקוריים שאליו התבסס דיאבלו 2 שלו ומשם בנו את המודלים מחדש, במקום פשוט לשפר את המודלים הקיימים על סמך אלו שמופיעים בדיאבלו 2. הם אף השתמשו בקובצי המקור של דיאבלו 1 בשביל להבין כיצד נכון יותר ליצור מודלים חדשים.
משחקיות

המשחקיות עצמה זהה לזאת של המשחק המקורי, השחקן יכול לבחור אחת מ5 דמויות (אם הוא משחק בגרסה ללא ההרחבה): ברברי, קוסמת, מעלה באוב, אביר קודש, אמזונה, או עוד שני דמויות (אם הוא משחק בגרסת ההרחבה שהיא ברירת המחדל במשחק זה): דרואיד ומתנקשת. כל אחד עם אותם יכולות, ונתוני דמות בדיוק כמו במשחק המקורי. הקוסמת יכולה להשקיע במיומנויות אש, חשמל, וקרח. הברברי בשאגות קרב, מיומנויות קרביות, והתמחויות קרביות. המעלה באוב בכשפי זימון, קסמי רעל ועצמות, וקללות. אביר הקודש במיומנויות קרביות, הילות הגנתיות, והילות התקפיות. האמזונה במיומנויות קשת ורובה חיצים, מיומנויות סבילות (פסיביות), ומיומנויות כידון וחנית. דרואיד במיומנויות האלמנטים, מיומנויות שינוי צורה, ומיומנויות זימון. והמתנקשת באמנויות לחימה, משמעת הצל, ומלכודות.
בפרט גם העלילה זהה: המשחק ממשיך היכן שהמשחק הראשון הסתיים. לאחר ניצחון גיבור המשחק הקודם על דיאבלו הוא בחר לשים בתוכו את אבן הנשמה שלו, ובכך למעשה הכיל את התמצית של דיאבלו בתוך גופו. לאחר מכן רוחו של דיאבלו החלה להשחיט אותו, מה שגרם לשדים להיכנס לעולם ולחולל בו הרס וזוועות. לעולם זה נכנסים השחקנים כשהם מנסים להבין את מניעיו של 'הנווד האפל', כינוי לגיבור שעליו דיאבלו השתלט, ולהילחם ברוע ובשדים שנפוצו לכל מקום שבו הנווד הופיע.
כל שחקן יכול לפתוח עד 20 דמויות במשתמש שלו בבאטל.נט.
ביקורות

המשחק התקבל בצורה חיובית מאוד, בשבועות הראשונים שרתי המשחק קרסו מספר פעמים עקב שערוך נמוך של החברה ביחס לכמות השחקנים שרצו לקנות ולשחק במשחק. השחקנים הוותיקים היו מאוד מרוצים מכך שבליזארד הצליחה לשפר את המשחק ועדיין לשמור על חווית ומהות המשחק המקורי.
הערות שוליים

↑  ראיון של השחקן והסטרימר הנודע של דיאבלו 2: Mr. Llama עם יוצרי המשחק כחלק מבליזקון 2021 https://www.youtube.com/watch?v=nSGmMLbN2Kc&ab_channel=GameSpot
| Blizzard Entertainment |
| --- | --- | --- |
| דיאבלו | דיאבלו • דיאבלו 2 • דיאבלו 3 • Diablo Immortal • דיאבלו 4 • דיאבלו 2: קם לתחייה |  |
| הוויקינגים | הוויקינגים • הוויקינגים 2 |  |
| סטארקראפט | סטארקראפט • סטארקראפט 2 |  |
| וורקראפט | וורקראפט: אורקים ובני אדם • וורקראפט 2: גאות של אפלה • וורקראפט 3: שלטון הכאוס (Reloaded) • וורלד אוף וורקראפט • הארטסטון |  |
| משחקים נוספים | Heroes of the Storm • Overwatch |  |
| סרטים | וורקראפט: ההתחלה |  |
הבאת הנדרים למקדש ברגל הראשון

| --- | --- |
 מקרא:  דברים, י"ב, ה'
 תלמוד בבלי:  מסכת ראש השנה, דף ה', עמוד ב'
 משנה תורה:  משנה תורה לרמב"ם, ספר עבודה, הלכות מעשה הקרבנות, פרק י"ד
 ספרי מניין המצוות:  ספר המצוות, עשה פ"ג  ספר החינוך, מצווה תל"ח
 מקורות נוספים:  ספרי, דברים יב, ה  סמ"ג מצווה קפז
 
הבאת הנדרים למקדש ברגל הראשון היא מצוות עשה מתוך תרי"ג מצוות, לפיה יש להביא את הנדרים שאדם נדר למקדש ברגל (חג) הראשון לאחר הנדר.
בנוסף ובמקביל למצווה זו, יש מצוות לא תעשה שלא יאחר בהבאת הקרבן יותר משלושה רגלים לאחר הנדר.
מקור המצוה

בחומש דברים נאמר:
כִּי אִם אֶל הַמָּקוֹם אֲשֶׁר יִבְחַר יְהוָה אֱלֹהֵיכֶם מִכָּל שִׁבְטֵיכֶם לָשׂוּם אֶת שְׁמוֹ שָׁם לְשִׁכְנוֹ תִדְרְשׁוּ וּבָאתָ שָׁמָּה. וַהֲבֵאתֶם שָׁמָּה עֹלֹתֵיכֶם וְזִבְחֵיכֶם וְאֵת מַעְשְׂרֹתֵיכֶם וְאֵת תְּרוּמַת יֶדְכֶם וְנִדְרֵיכֶם וְנִדְבֹתֵיכֶם וּבְכֹרֹת בְּקַרְכֶם וְצֹאנְכֶם. וַאֲכַלְתֶּם שָׁם לִפְנֵי יְהוָה אֱלֹהֵיכֶם וּשְׂמַחְתֶּם בְּכֹל מִשְׁלַח יֶדְכֶם אַתֶּם וּבָתֵּיכֶם אֲשֶׁר בֵּרַכְךָ יְהוָה אֱלֹהֶיךָ.
חז"ל למדו[דרוש מקור] מהמילים "והבאתם שמה" - שיש חובה להביא את קרבן הנדר ברגל ראשון לאחר שנדר.
בתלמוד נקבע שלא רק קורבנות חייבים להביא ברגל הראשון, אלא גם כסף שאדם התחייב להביא לסדר הבית של בית המקדש, בדרך של נדר, ערכין, חרם או הקדש. כמו כן מצווה להביא אז את הלקט, השכחה והפאה
טעם המצווה

בטעם המצוה כתב ספר החינוך שאין ראוי לאדם שיתעצל כשנדר לעשות מצווה, כמו אדם שהתחייב לעשות מעשה במצות מלך בשר ודם. ומכל מקום לא חייבה התורה לעלות מיד מכיוון שכך יקשה על אנשים לנדור ולנדב קורבנות לבית המקדש, אבל ברגל כשכבר עולים צוותה התורה שיקיימו את נדרם.
דיני המצווה

במסכת תלמוד בבלי, מסכת ראש השנה, דף ה', עמוד ב' אמרו חז"ל שאף על פי שעדיין לא מתחייב על "בל תאחר" אם עדיין לא עברו שלושה רגלים (לרוב הדעות), עובר על מצוות עשה של הבאת הנדרים למקדש כבר ברגל הראשון.
דיני המצווה > בימינו

כיום, כשבית המקדש חרב, אסור להקדיש קרבן או כסף לבית המקדש
כתב ספר החינוך שאף מי שהקדיש בימינו - לא עובר על המצווה, כיוון שאינו יכול להביא את ההקדשה.
ראו גם

בל תאחר.
נדרים ונדבות
היינריך פון שטפן

| --- | --- |

 לידה:  7 בינואר 1831 שטולפ, רפובליקת פולין 
 פטירה:  8 באפריל 1897 (בגיל 66) ברלין, הקיסרות הגרמנית 
 שם לידה:  Ernst Heinrich Wilhelm Stephan 
 מדינה:  ממלכת פרוסיה, הרייך הגרמני 
 מקום קבורה:  Dreifaltigkeitskirchhof I 
 תפקיד:  חבר הסנאט הפרוסי (30 בנובמבר 1872–1897)  מזכיר מדינה (1880) 
 השקפה דתית:  Continental Reformed Protestantism 
 בן או בת זוג:  Anna Stephan (16 ביולי 1855–1862) 
 פרסים והוקרה:  דוקטור לשם כבוד מאוניברסיטת האלה-ויטנברג (30 באוקטובר 1873)  אזרחות כבוד  אזרחות כבוד  קבר של כבוד (ברלין, 1952)  אזרחות כבוד  חבר כבוד (האקדמיה למדעים בגטינגן, 1884)  ennoblement (19 במרץ 1885)  חבר כבוד (Allgemeiner Deutscher Sprachverein, 1887)  אזרחות כבוד של קלן  אזרחות כבוד של ברמן  אזרחות כבוד של דורטמונד 
 
היינריך פון שטפן
היינריך פון שטפן (בגרמנית: Heinrich von Stephan; ‏7 בינואר 1831 – 8 באפריל 1897) היה מנהל הדואר של האימפריה הגרמנית אשר אחראי לארגונו של שירות הדואר הגרמני. לפון שטפן תפקיד מכריע ביסודו של איגוד הדואר העולמי בשנת 1874, ובשנת 1877 היה אחראי להכנסת שירות טלפון לגרמניה.
פון שטפן, יהודי גרמני, החל את שירותו בדואר הגרמני כפקיד דואר מקומי. בשנת 1866 הוא התמנה על ידי ממשלת פרוסיה להלאמת שירות הדואר. עד לאותה תקופה נוהל שירות הדואר בגרמניה על ידי משפחת האצולה טורן אונד טקסיס. בשנת 1870 הוא התמנה למנהל שירותי הדואר לקונפדרציה של צפון גרמניה שהיא הורתה של האימפריה הגרמנית (אשר נוסדה בשנת 1871}. בשנת 1876 הוא התמנה למנהל הכללי של הדואר באימפריה הגרמנית ובשנת 1880 לסגן מזכיר המדינה הממונה על משרד הדואר. בשנת 1895 התמנה למזכיר המדינה של האימפריה הגרמנית.
כאשר פון שטפן החל את עבודתו כפקיד דואר הייתה גרמניה מחולקת ל-17 מחוזות דואר, כאשר לכל מחוז היו כללים משלו ותעריפים משלו למשלוח דואר. כבר מעת שהתמנה למשרת הניהול הראשונה הוא פעל לאיחוד כללי הדואר בכל גרמניה ובכך לסייע למשלוח דואר מהיר יותר. במסגרת מטרתו לאחד את כללי הדואר בכל גרמניה הוא דאג גם לאחד את שירותי הדואר עם שירות הטלגרף בגרמניה. הוא היה הרוח החיה מאחורי ארגון כנס הדואר הבינלאומי בעיר ברן בשנת 1874, לשם הגשמת שאיפתו להאחדת כללי הדואר בכל העולם. בכנס זה נוסד איגוד הדואר העולמי. בשנת 1870, לאחר שקודם בתפקידו על ידי קנצלר גרמניה אוטו פון ביסמרק, פון שטפן היה הראשון להכניס את הגלויה לשירות הדואר (רעיון שהוא הציע עוד בשנת 1865). הגלויה זכתה לשימוש נרחב בתקופת מלחמת צרפת–פרוסיה בשנים 1870–1871 לצורך תקשורת בין יחידות צבאיות בשדה. פון שטפן היה הראשון שהכניס שרות טלפון לגרמניה.
בשנת 1872 הוא קידם הקמת מוזיאון הדואר הקיסרי.
פון שטפן, אשר הלך לעולמו בשנת 1897 בברלין, הותיר את חותמו על איחוד כללי שירותי הדואר בעולם כולו.
הגולש הכסוף

| --- | --- |

הגולש הכסוף, כפי שהוא מופיע על עטיפה אלטרנטיבית לחוברת Silver Surfer: The Best Defense #1 מדצמבר 2018. אמנות מאת סקאן סריסואן.
 סוג:  גיבור-על
 הוצאה לאור:  מארוול קומיקס
 הופעה ראשונה:  The Fantastic Four #48 (מרץ 1966)
 יוצרים:  סטן לי ג'ק קירבי
 גילום הדמות:  דאג ג'ונס ("ארבעת המופלאים: עלייתו של הגולש הכסוף")
 דיבוב:  לורנס פישבורן ("ארבעת המופלאים: עלייתו של הגולש הכסוף")
 מידע
 שם אמיתי:  נורין ראד
 כינויים:  הפרא הכסוף, רוכב השמיים, זקיף דרכי החלל, סילבראדו, כיפת הכרום, הקרנג' הקוסמי, קפטן יוניברס
 סטטוס:  פעיל
 מקצוע:  אסטרונום, מלומד, כרוז, חוקר ארצות, גיבור-על, נוסע בזמן
 כוחות:  בעל כוחות האנרגיה הקוסמית של היקום. מהירות על.
 חבר בקבוצה:  המשמידים מבשריו של גלקטוס
 חבר לשעבר בקבוצה:  דפנדרס הדפנדרס הסודיים שלושת הטיטנים
 דמויות קשורות
 משפחה:  ג'רטראן ואלמר ראד (הורים, מתים) פנן ראד (אח חורג, כנראה מת) דון גרינווד (אשה, מתה)
 אויבים:  דוקטור דום, תאנוס, גלקטוס, מפיסטו, טראקס 
 
הגולש הכסוף (באנגלית: Silver Surfer) הוא דמות בדיונית של גיבור-על המופיעה בחוברות הקומיקס ארבעת המופלאים ביקום מארוול קומיקס. דמותו הופיעה לראשונה בחוברת The Fantastic Four #48 ממרץ 1966 ונוצרה על ידי הכותב סטן לי והמאייר ג'ק קירבי.
הגולש הכסוף הוא האלטר אגו של נורין ראד, אסטרונום צעיר מכוכב הלכת זן-לה שערך עסקה עם הישות הקוסמית גלקטוס לשמש כמשרתו בתמורה להצלת עולם ביתו מהשמדה. גלקטוס מעניק לו מעט מכוחו הקוסמי וכן אמצעי תחבורה דמוי-גלשן, שבאמצעותו הוא משייט ברחבי החלל במהירות שגדולה ממהירות האור. ראד החל לאתר ברחבי הקוסמוס אחר עולמות חדשים אותם גלקטוס יכול לכלות, עד אשר הוא מגיע לכדור הארץ. שם, ראד נתקל בארבעת המופלאים, קבוצת גיבורי-על שעזרו לו לגלות מחדש את אצילות הנפש שלו. הוא בגד בגלקטוס והציל את הארץ, אך כעונש נשלח לשם לגלות.
דמותו של הגולש הכסוף מדורגת במקום ה-41 ברשימת מאה גיבורי-העל הגדולים, לפי אתר IGN. את דמותו בסרט הלייב אקשן "ארבעת המופלאים: עלייתו של הגולש הכסוף" גילם השחקן דאג ג'ונס באמצעות לכידת תנועה, בעוד דמותו דובבה בידי לורנס פישבורן.